|  |  |
| --- | --- |
| Numri i lëndës: | 2019:126802 |
| Datë: | 24.06.2019 |
| Numri i dokumentit: | 00373633 |

C.nr.837/18

GYKATA THEMELORE NË PEJË, Departamenti i Përgjithshëm, gjyqtarja, Afërdita Mulhaxha, në çështjen juridiko civile të paditësit B.(M.)P., nga fshati G., K. e P., kundër të paditurit P.(M.)M., nga fshati G., K. e P., të cilin e përfaqëson i autorizuari O. L., avokat në Pejë, me autorizime në shkresa të lëndës, për shkak të vërtetimit të drejtës së pronësisë, vlera e kontestit 1000€, pas mbajtjes së shqyrtimit kryesor, në prezencën e paditësit dhe të autorizuarit të të paditurit, me dt.24.06.2019, muarr dhe shpalli këtë :

A K T G J Y K I M

NË BAZË TË PRANIMIT

VËRTETOHET se paditësi B.(M.)P., nga fshati G., K. e P., është pronarë i ngastrës kadastrale me nr.P-71611018-00309-1 në sip. prej 12140m² me kulturë livadh i kl.3 ZK G..

DETYROHET i padituri P.(M.)M., nga fshati G., K. e P., që paditësit t’ia njohë të drejtën e pronësisë në patundshmërinë e cekur si në pjesën I të këtij dispozitivi dhe lejojë që e njëjta të regjistrohet në regjistrin e paluajtshmërive, pranë Zyrës Komunale Kadastrale, në Pejë, në emër të paditësit, në afat prej 15 ditësh, nga dita e marrjes së aktgjykimit.

Secila palë i bartë shpenzimet e veta procedurale.

A r s y e t i m

Paditësi me padi dhe gjatë shqyrtimit kryesor, ka parashtruar se ketë pasuri e ka blerë para gati ka gati 30 viteve, ka paguar në tërësi çmimin kontraktues dhe ka hyrë në posedim të qetë dhe të lirë të patundshmërisë lëndore, ka potencuar se këtë tokë e mbanë pa ndërprere, e punon me kultura të ndryshme, dhe nuk ka pasur telashe gjer me sot, nuk ka pas mundësi që ta bëjë përkthimin menjëherë, andaj ka theksuar se tani ka interes juridik që kjo çështje të rregullohet, duke propozuar që pas nxjerrjes së provave nga padia gjykata ta aprovoi kërkesën padinë si të bazuar.

I autorizuari i të paditurit në përgjigje në padi të dhënë gjatë shqyrtimit kryesor, ka deklaruar se nuk e konteston padinë e as kërkesën e saj, pasi që nuk është asgjë kontestuese, në veçanti ka potencuar se ka autorizim nga i padituri që palës paditëse t’ia pranoi kërkesë padinë si të bazuar, nuk ka propozuar që të administrohen provat, por që gjykata pa i administruar provat të bie aktgjykim në bazë të pohimit.

Pasi që i padituri, nëpërmjet të autorizuarit të tij e ka pranuar në tërësi kërkesë padinë, atëherë gjykata pa shqyrtim të mëtejmë muarr aktgjykim në bazë të pohimit, në kuptim të nenit 148 të LPK dhe vendosi si më lartë.

NGA GJYKATA THEMELORE NË PEJË C.nr.837/18, me dt.24.06.2019.

Gj y q t a r j a

Afërdita Mulhaxha

KËSHILLA JURIDIKE:

*Meqë palët kanë hekur dorë*

*nga ankesa, aktgjykimi bëhet i*

*plotfuqishëm në ditën e marrjes.*